钦定古今图书集成/理学汇编/学行典/第197卷 > 夏子孝
## 钦定古今图书集成/理学汇编/学行典/第197卷 > 夏子孝

按：《明外史孝义传》：“‘夏子孝，字以忠，桐城人。六岁失母，
哀哭持服，如成人。九岁，父得危疾，祷天地，刲股肉六
寸许，调羹以进，父食之，顿愈。翌日，子孝病创，父诘其
故，始知之。里老以闻于县，县达之府。知府胡麟先梦
王祥来谒，诘旦而县牒至，诧曰：‘孺子其祥后身耶’？召
见，易其旧名，恩曰子孝’。奖励之，达之督学御史胡植”
嘉叹，即令入学为诸生，月廪之，麟复属贡士赵简授
之经。嘉靖末，父卒，庐墓，身无完衣，形容槁瘁。始丧父
时，子女皆幼。及丧毕还家，不知为父，问其母曰：“顷入
室者谁也？”里人传以为笑。其后历事王畿、罗汝芳、史
桂芳、耿定向，获闻圣贤之学。定向为督学御史，将疏
闻于朝，力辞而止。